Se conoix con o nombre de Primer Imperio Francés a o rechimen politico instaurato en Francia o 18 de mayo de 1804 por a dita Constitución de l'anyo XII (en realidat un senatoconsulto), que fació esdevenir d'ixe país una monarquía dende a precedent Primera Republica Francesa, establindo o monarca en a presona de Napolión Bonaparte (que yera d'antis más o Primer Cónsul d'o Consulato de Francia), que prenió o nombre de Napolión I. Iste rechimen politico francés remató dimpués d'as redotas finals francesas en as Guerras napolionicas dende 1812, quan l'Exercito francés fue redotato en a Campanya de Rusia, dica l'abdicación de Napolión o 6 d'abril de 1814.